…. în cazurile de violență și consum de droguri. Ministra Justiției le-a cerut părinților și profesorilor să nu se teamă să raporteze cazuri de consum de droguri: "Este imposibil să nu vedeți când un copil în școală este ultra-agitat sau violent. Vă rog să nu vă temeți de reacția părinților". Alina Gorghiu a făcut declarația în cadrul unei dezbateri organizate în comisia de învățământ a Senatului, marți, 26 martie.
Alina Gorghiu, ministru al Justiției a spus că este nevoie de educație judiciară în școli pentru că de multe ori, elevii nu fac diferența între o glumă și o faptă penală.
Potrivit unui raport al Ministerului Justiției în anul trecut școlar, 2022-2023 au fost voluntari avocați și juriști în 1700 de școli din țară ca să le explice copiilor despre cum funcționează legile și care sunt consecințele. "Partea de prevenție trebuie făcută mult mai bine, dar în același timp trebuie să și învățăm aceste proceduri, pentru că e simplu să spui nu avem proceduri, nu avem cadru legal, nu avem nimic, când în realitate, trebuie să informăm și pe elevi, trebuie să se informeze și cadrele didactice mult mai bine", a spus ministra Justiției.
Alina Gorghiu a mai spus că profesorii și părinții trebuie să semnaleze cazuri suspecte de consum de droguri: "Rog părinții, rog bunicii, profesorii, rog cadrele didactice ca pe lângă faptele de violență pe care le raportează, să încerce să raporteze și aceste fapte de consum de droguri. Este imposibil să nu vedeți când un copil are ochi injectați. Este imposibil să nu vedeți când un copil în școală este ultra-agitat sau violent. Vă rog să nu vă temeți de reacția părinților", a spus Gorghiu.
CITEȘTE ȘI: